Publication: Magyar Közlöny
Issue: MK-2000-84 (Year: 2000, Number: 84)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 162

4. A vizsga értékelése, minősítése A szakmai elmélet osztályzatát a szóbeli és írásbeli vizsga érdemjegyeinek átlaga alapján kell meghatározni. Eredménytelennek kell tekinteni az elméleti vizsgát, ha a jelölt a szóbeli vagy írásbeli vizsgájára elégtelen osztályzatot kapott. A gyakorlati vizsga osztályzatát a szakdolgozatra és a szakdolgozat védésére kapott érdemjegyek alapján kell meghatározni. Sikertelen védés esetén a vizsgabizottság a jelöltet új szakdolgozat elkészítésére kötelezheti. Eredményes vizsgát tett az a jelölt, aki minden vizsgarész követelményeit teljesítette. Nem bocsátható szóbeli vizsgára az a hallgató, akinek írásbeli vagy gyakorlati munkáját a vizsgabizottság elégtelenre értékelte. A jelölt akkor kaphat szakképesítést, ha minden vizsgarészből megfelelt.

Source: https://magyarkozlony.hu/hivatalos-lapok/50c931f7f01c292207684313ae9cd71acfdbc0fa/dokumentumok/52a06ada17acaaef79e9e7387e341561f1b64230/letoltes